Breithiúnas na Cúirte Breithiúnais (an Seachtú Dlísheomra) an 15 Eanáir 2026 (iarraidh ar réamhrialú ó Corte suprema di cassazione – an Iodáil) – Ambito territoriale di caccia Ancona 2 v Azienda Agricola Camarzano di RK
(Cás = "n" "Case"  IF
= "o" "Joined Cases" C-C-615/24, Ambito territoriale di caccia Ancona 2) 1
(Tarchur chun réamhrialú – Státchabhair – Earnáil na talmhaíochta – Rialachán (AE) Uimh. 1408/2013 – Cabhair de minimis – Faireachán – Ballstát a dhéanann foráil maidir le cabhair de minimis a dheonú agus a íoc gan gá le dearbhú sonrach ón ngnóthas is iarratasóir maidir le méid agus cineál Státchabhrach a d’fhéadfadh a bheith faighte le linn thréimhse 3 bliana fhioscacha – Féindeimhniúchán a thabhairt ar aird maidir le cabhair den sórt sin)
Teanga an cháis: an Iodáilis
An chúirt a rinne an tarchur
Corte suprema di cassazione
Páirtithe sna príomhimeachtaí
Iarratasóir: Ambito territoriale di caccia Ancona 2
Cosantóir: Azienda Agricola Camarzano di RK
An chuid oibríochtúil
Maidir le hAirteagal 3 agus Airteagal 6(1) agus (3) de Rialachán (AE) Uimh. 1408/2013 ón gCoimisiún an 18 Nollaig 2013 maidir le cur i bhfeidhm Airteagail 107 agus 108 den Chonradh ar Fheidhmiú an Aontais Eorpaigh maidir le cabhair de minimis san earnáil talmhaíochta,
ní mór léiriú a dhéanamh mar seo a leanas:
ní chuirtear cosc leo ar reachtaíocht náisiúnta lena bhforáiltear do Státchabhair de minimis a dheonú don talmhaíocht agus a íoc leis roimh chlár lárnach um chabhair a chruthú go hiomlán agus go críochnúil ar an leibhéal náisiúnta, gan gá le dearbhú sonrach ón ngnóthas is iarratasóir maidir le méid agus cineál Státchabhrach eile a fuarthas le linn na bliana fioscaí reatha agus an 2 bhliain fhioscacha roimhe sin;
Maidir le hAirteagal 3 agus Airteagal 6(1) agus (3) de Rialachán Uimh. 1408/2013
ní mór léiriú a dhéanamh mar seo a leanas:
ní coinníoll maidir le hinghlacthacht é dearbhú a thabhairt ar aird a bhaineann le haon chabhair a fuarthas le linn na tréimhse 3 bliana sular cruthaíodh clár lárnach um chabhair go hiomlán agus go críochnúil ar an leibhéal náisiúnta chun an t-iarratas ar chabhair a chur isteach, ach is coinníoll é dearbhú den sórt sin chun cabhair a dheonú, agus mar thoradh air sin nach mór don Bhallstát é a fháil sula ndeonófar an chabhair sin.
____________
1 IO C, C/2024/7307.